Byrettens dom stadfæstes i sag om, hvordan fordelingen af samvær for parternes fælles børn skal fordeles
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

VESTRE LANDSRET
DOM

afsagt den 2. marts 2022

Sagen er behandlet for lukkede døre.

Sag BS-42959/2021-VLR
(10. afdeling)

Mor
(advokat Loa Nedergaard Olsen)

mod

Far
(advokat Karen Marie Jespersen, beskikket)

Familieretten i Herning har den 15. oktober 2021 afsagt dom i 1. instans (sag BS-
18964/2021-HER).

Landsdommerne Linda Hangaard, Mogens Heinsen og Niels Astrup Tipsmark
(kst.) har deltaget i ankesagens afgørelse.

Påstande
Appellanten, Mor, har gentaget sine påstande for familieretten, herunder om, at
Far har ret til løbende samvær med Barn 2 og Barn 1 fra torsdag i lige uger med
af-hentning i institution til mandag i ulige uger med aflevering i institution, dog
med den bemærkning, at der rettelig er tale om en 10-4 ordning.

Indstævnte, Far, har påstået dommen stadfæstet.

Far har fri proces under anken.



/

2

Supplerende sagsfremstilling
Der er til brug for landsrettens behandling af sagen fremlagt udtalelse af 15.
februar 2022 fra Barn 2 og Barn 1's børnehave. Der er endvidere fremlagt en udta-
lelse af 22. februar 2022 fra By 2 Kommune, Center for Børn og Forebyggel-se.

Forklaringer
Parterne har afgivet supplerende forklaring.

Mor har forklaret, at hun stadig bor samme sted. Hun arbejder også samme sted,
hvor hun nu er blevet fastansat i en fuldtidsstilling som Stilling 2. Hun har
arbejdet på fuld tid si-den november og kan sagtens klare det. Hun er ikke længere
i nogen form for behandling for den stresslidelse, der ramte hende.

Hendes og Fars forhold var meget turbulent, og hun ville flere gange flytte, men
blev alligevel i hjemmet, fordi Far lovede guld og grønne skove. Hun gik til læge
et halvt år før sin sygemelding og havde allerede da symptomer på stress på grund
af forholdene hjemme. Hun havde fået en idé om, at hun ikke var god nok som
mor, og hun fik ikke opbakning fra Far, der hele tiden sagde, at det, hun gjorde,
var forkert. Hendes oplevelse er, at Far først er kommet på banen i forhold til
børnene, efter hun er flyttet.

De nåede en 7/7 ordning lige omkring jul. Barn 2 har reageret ret kraftigt på denne
ordning, idet hun har ændret adfærd. Hun kan ud af det blå begynde at råbe og slå.
Det er primært Barn 1, det går ud over, og det bliver oftere og oftere, op til to
gange på en dag. Hun kan mærke, at Barn 1 trækker sig, fordi hun er bange for
Barn 2. Det er svært at aflevere Barn 2 i børnehaven om fredagen, og hun siger, at
hun ikke vil. Hun ringer hjem og græder og beder om at komme hjem, når hun er
hos Far. Hun forklarer Barn 2, at det er sådan, det er, og at hun kommer hjem
fredag. Hun har hørt Far sige til Barn 2, at mor er ligeglad med hende. Når Barn 2
så kommer hjem, er hun svær at komme i kontakt med, og hun falder tilbage i
baby-adfærd, der kan vare i tre til fire dage. Hun har to gange måttet hente
pigerne, dels fordi Barn 2 havde brækket en finger, som Far ikke kunne skifte
forbinding på, dels fordi Far og den ene af pigerne havde fået coro-navirus. Der
kom meget ro på i de to uger, pigerne var hos hende på grund af corona. Pigerne
omtaler hendes bolig som deres hjem.

Det kan være svært at få Barn 1 til at acceptere et nej, og hun siger altid, at det,
hun ikke må hos sin mor, må hun hos far. Barn 1 er meget afhængig af Barn 2, der
er hendes tryghedsbase. Hun tror, at det skyldes, at pigerne bliver rykket så meget
rundt. Det er ikke hendes indtryk, at der er kommet mere struktur hos Far, efter
det er blevet til en 7/7 ordning. De kommer senere i seng og kom-mer senere i
børnehaven, fordi Far er i fleksjob, og det giver problemer i



/

3

forhold til skiftesituationen. Med en 10-4 ordning vil det være lettere at fasthol-de
rutinerne for pigerne.

Efter hendes opfattelse er Far langt fra afklaret med deres brud, og han har
foreslået, at de skal findes sammen igen. Hun ved også, at han har set på et hus
500 meter fra hendes, og pigerne taler også om huse, de skal bo i. Hun har også
oplevet, at han har kørt ganske langsomt forbi hendes hus. Antallet af sms’er fra
Far er også steget igen. Der var et møde i november 2021 hos kommunens Center
for Børn og forebyggelse, og de har siden december gået i åben rådgiv-ning, fordi
de ikke kan kommunikere om noget. De har fået lavet nogle aftaler bl.a. om
hvordan aflevering skal foregå.

Hun er egentlig ikke overrasket over børnehavens udtalelse, da pigerne næsten
ikke har været der siden jul. Hun mener ikke, at Far rigtig har forstået, hvad en 7/7
ordning indebærer i relation til forpligtelser.

Far har forklaret, at der ikke er sket ændring i hans ansættelsesfor-hold, og det er
der heller ikke planer om. Han har set på et hus i By 1 for at komme tættere på det
hele for pigernes skyld. Han har fået sit hus vurderet med henblik på salg. Der er
ikke nogen ændring i hans helbredsmæssige for-hold, bortset fra, at han var meget
hårdt ramt at coronavirus. Han kunne slet intet i ni dage, så han måtte bede Mor
tage pigerne. Han mener godt, at de kan samarbejde om børnene. Mor ønsker
ikke, at der er et egentligt venskab mellem dem, men det, synes han, vil være godt
for børnene.

Han synes, at 7/7 ordningen er gået rigtig godt, og bortset fra en enkelt gang har
han ikke oplevet, at pigerne har været kede af at komme af sted. Hans oplevelse
svarer helt til beskrivelsen fra børnehaven. Barn 1 er en frisk og lidt fræk pige, der
ser meget op til sin storesøster. Barn 2 er mere sensitiv. Sidst på ugen kan hun
godt savne sin mor, men ikke noget unormalt. Han har kun en enkelt gang op-
levet Barn 2 udadreagerende, og han mener, at det var fordi, hun manglede søvn.
Han bruger piktogrammer for, at pigerne ved, hvor i 7/7 cyklussen, de er. Pi-gerne
må gerne ringe til deres mor, blot skal det være inden klokken 17, for at savnet
ikke skal være for stort ved sengetid. Det har han og Mor aftalt. Han har ikke
oplevet, at pigerne græder, når de taler med deres mor. Han kunne ikke drømme
om at omtale Mor dårligt foran børnene, og han tror heller ikke, at Mor taler
dårligt om ham foran børnene. Han har ikke oplevet, at Barn 2 falder tilbage til
babyniveau.

Han tilstræber, at pigerne har den samme struktur hos ham som hos Mor. Han
putter dem klokken 19.30, i weekenderne dog lidt senere. De står op mellem
klokken 6.15 og 6.30, selvom han først afleverer pigerne omkring klokken 8 til
8.30. Det er rart, at der ikke er stress om morgenen. Han vælger somme tider at
lade børnene holde fri fra børnehaven, fordi han har mulighed for at prioritere



/

4

børnene. Han og Mor er meget forskellige. Han ville foretrække, at kommuni-
kationen foregik mundtligt for at undgå misforståelser. Han har indset, at han og
Mor ikke bliver et par igen, men han vil gerne, at de på sigt kan blive venner. Han
er helt bevidst om, at han har haft og har noget at arbejde med. Han mener ikke, at
pigerne oplever, at deres forældre har problemer med at samarbejde. De kan godt
deltage sammen til møder i børnehaven, hvilket de var den 22. febru-ar.

Han er helt på det rene med, hvad en 7/7 ordning betyder, bl.a. i relation til indkøb
af tøj mv. Han mener godt, at han kan sætte grænser for pigerne og ska-be
struktur. Han har ikke oplevet ændring i pigernes adfærd, efter 7/7 ordnin-gen er
kommet i stand. Pigerne vil deres forældre lige meget, og han kan ikke se, hvorfor
de ikke skal have lov til det. Han er ikke i kontakt med Mor hver dag, når han har
pigerne, måske en gang om ugen.

Landsrettens begrundelse og resultat
Det fremgår af udtalelsen fra Barn 2's og Barn 1's børnehave, at pigerne trives
godt, og at der ikke er oplevet ændringer heri efter byrettens dom. Med disse be-
mærkninger og i øvrigt af de grunde, som familieretten har anført, stadfæster
landsretten familierettens dom.

THI KENDES FOR RET:

Familierettens dom stadfæstes.

Ingen af parterne betaler sagsomkostninger for landsretten til den anden part eller
til statskassen.



/